ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Ιανουαρίου 1998 για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 1998 έως 25 Ιανουαρίου 2002 (98/110/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α, τις προτάσεις των κυβερνήσεων των κρατών μελών, Εκτιμώντας ότι η σύνθεση της Επιτροπής των Περιφερειών πρέπει να εξασφαλίζει την εκπροσώπηση των οργανισμών τοπικής αυτοδιοίκησης και περιφερειακής διοίκησης, ΑΠΟΦΑΣΙΖΕΙ: Άρθρο 1 Διορίζονται τακτικά ή αναπληρωματικά μέλη της Επιτροπής των Περιφερειών για την περίοδο από 26 Ιανουαρίου 1998 έως και 25 Ιανουαρίου 2002: - ως τακτικά μέλη διορίζονται τα πρόσωπα, ο κατάλογος των οποίων, ανά κράτος μέλος, παρατίθεται στο παράρτημα Ι της παρούσας απόφασης, - ως αναπληρωματικά μέλη διορίζονται τα πρόσωπα, ο κατάλογος των οποίων, ανά κράτος μέλος, παρατίθεται στο παράρτημα ΙΙ της παρούσας απόφασης. Άρθρο 2 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Παράγει αποτελέσματα από την ημέρα της έκδοσής της. Βρυξέλλες, 26 Ιανουαρίου 1998.

[Source: multi_eurlex | Tokens: 1089]